Բառարանը իմ ամենասիրած գրքերից է: Այն ինձ համար միայն բառիմաստ գտնելու գիրք չէ, այլ՝ ընթերցանութեան հրաշալի ձեռնարկ: Իմ համեստ գրադարանում բացատրական բառարաններից բացի, ունեմ նաեւ զանազան մասնագիտութիւնների բացատրական բառարաններ, որոնք գրաւում են գրադարակներիս մեծ մասը: Ըստ իս, գիտելիքներով բեղմնաւորւած բառերի աշխարհը մշտապէս նոր հորիզոններ ու ստեղծագործական մարտահրաւէրներ է ներկայացնում իր ընթերցողների համար: